(40)

Wara l-Artikolu 22, jiddaħħlu l-Kapitoli IIIa u IIIb li ġejjin: KAPITOLU IIIa DĦUL U UŻU TA' DATA DWAR VIŻI GĦAL SOĠĠORN QASIR U PERMESSI TA’ RESIDENZA” Artikolu 22a Proċeduri dwar kif tiddaħħal data wara deċiżjoni dwar applikazzjoni għal viża għal soġġorn twil jew permess ta’ residenza 1. Wara deċiżjoni dwar applikazzjoni għal viża għal soġġorn twil jew permess ta’ residenza, l-awtorità li ħarġet dik id-deċiżjoni għandha toħloq il-fajl individwali mingħajr dewmien, billi ddaħħal id-data msemmija fl-Artikolu 22c jew l-Artikolu 22d fil-VIS. 1a. L-awtorità kompetenti biex toħroġ deċiżjoni għandha toħloq fajl individwali qabel ma toħroġha. [Em. 187] 2. Hekk kif jinħoloq il-fajl individwali, il-VIS tniedi t-tfittxija awtomatikament skont l-Artikolu 22b. 3. Jekk id-detentur applika bħala parti minn grupp jew ma’ membru tal-familja, l-awtorità għandha toħloq fajl individwali għal kull persuna fil-grupp u tillinkja l-fajls tal-persuni li applikaw flimkien u li nħarġitilhom viża għal soġġorn twil jew permess ta’ residenza. L-applikazzjonijiet minn ġenituri jew minn kustodji legali m'għandhomx jiġu separati minn dawk ta' wliedhom. [Em. 188] 4. Fejn il-forniment ta’ data partikulari mhux meħtieġ skont leġiżlazzjoni tal-Unjoni jew nazzjonali jew fil-fatt ma tistax tkun ipprovduta, l-oqsma speċifiċi għad-data għandhom ikunu mmarkati bħala “mhux applikabbli”. Fil-każ tal-marki tas-swaba’, is-sistema għandha tippermetti li ssir distinzjoni bejn il-każi fejn m’hemmx l-obbligu li l-marki tas-swaba’ jkunu pprovduti skont leġiżlazzjoni tal-Unjoni jew nazzjonali u l-każi fejn fil-fatt ma jistgħux ikunu pprovduti. Artikolu 22b Tfittxijiet f’sistemi oħrajn 1. Unikament għall-iskop li tivvaluta jekk il-persuna tistax tkun ta’ theddida għall-politika pubblika, jew għas-sigurtà interna jew għas-saħħa pubblika tal-Istati Membri, skont l-Artikolu 6(1)(e) tar-Regolament (UE) 2016/399, il-fajls għandhom jiġu pproċessati awtomatikament mill-VIS biex jidentifikaw il-hit(s). Il-VIS għandha teżamina kull fajl individwalment. [Em. 189] 2. Kull darba li fajl individwali jinħoloq mal-ħruġ jew rifjut skont l-Artikolu 22d ta' 22c b'rabta ma' viża għal soġġorn twil jew permess ta' residenza, il-VIS għandha tniedi tfittxija billi tuża l-Portal Ewropew tat-Tfittxija ddefinit fl-Artikolu 6(1) [tar-Regolament dwar l-Interoperabilità (fruntieri u viżi) ] biex tqabbel id-data rilevanti msemmija fl-Artikolu 22c(2)(a), (b), (c), (f) u (g) ta' dan ir-Regolament mad-data rilevanti fil-VIS, fis-Sistema ta' Informazzjoni ta' Schengen (SIS), fis-Sistema ta' Dħul/Ħruġ (EES), fis-Sistema Ewropea ta' Informazzjoni u ta' Awtorizzazzjoni għall-Ivvjaġġar (ETIAS), inkluż il-lista ta' sorveljanza msemmija fl-Artikolu 29 tar-Regolament (UE) 2018/XX għall-finijiet tal-istabbiliment ta’ Sistema Ewropea ta’ Informazzjoni u ta’ Awtorizzazzjoni għall-Ivvjaġġar, [is-sistema ECRIS-TCN fir-rigward ta’ kundanni relatati ma’ reati terroristiċi u forom oħra ta’ reati kriminali serji], id-data tal-Europol, il-bażi tad-data tal-Interpol dwar Dokumenti tal-Ivvjaġġar Misruqa jew Mitlufa (SLTD) u l-bażi tad-data tal-Interpol dwar Dokumenti tal-Ivvjaġġar Assoċjati ma’ Avviżi (Interpol TDAWN). Il-VIS għandha tivverifika: (a) jekk id-dokument tal-ivvjaġġar użat għall-iskop tal-applikazzjoni jkunx dokument tal-ivvjaġġar irrappurtat fis-SIS bħala mitluf, misruq, użat ħażin jew invalidat; (b) jekk id-dokument tal-ivvjaġġar użat għall-iskop tal-applikazzjoni jkunx dokument tal-ivvjaġġar irrappurtat fil-bażi tad-data SLTD bħala mitluf, misruq jew invalidat; (c) jekk l-applikant ikunx is-suġġett ta' rapport għall-finijiet ta' ċaħda tad-dħul u ta' projbizzjoni ta' soġġorn mdaħħal fis-SIS; (d) jekk l-applikant ikunx is-suġġett ta' rapport fis-SIS dwar persuna mfittxija għall-arrest għall-finijiet ta' ċediment abbażi ta' mandat ta' arrest Ewropew jew imfittxija għall-arrest għall-finijiet ta' estradizzjoni; (e) jekk l-applikant u d-dokument tal-ivvjaġġar ikunx awtorizzazzjoni tal-ivvjaġġar miċħuda, irrevokata jew ikkanċellata fis-Sistema Ċentrali tal-ETIAS; (f) jekk l-applikant u d-dokument tal-ivvjaġġar jidhrux fuq il-lista ta' sorveljanza msemmija fl-Artikolu 34 tar-Regolament (UE) 2018/1240; (g) jekk ikunx diġà hemm data dwar l-applikant rreġistrata fil-VIS rigward l-istess persuna; (h) jekk id-data pprovduta fl-applikazzjoni għad-dokument tal-ivvjaġġar tkunx applikazzjoni oħra għal awtorizzazzjoni ta' viża għal soġġorn twil, permess ta' residenza assoċjata ma' data oħra dwar l-identità; (i) jekk l-applikant ikunx attwalment irrappurtat bħala persuna li qabżet it-tul taż-żjara awtorizzata, jew jekk fl-imgħoddi kienx is-suġġett ta' rapport bħal dan fl-EES; (j) jekk l-applikant ikunx irreġistrat bħala x ħadd li kien is-suġġett ta' ċaħda tad-dħul fl-EES; (k) jekk l-applikant kienx is-suġġett ta' deċiżjoni ta' ċaħda, kanċellazzjoni jew revoka ta' viża għal soġġorn qasir irreġistrata fil-VIS; (l) jekk l-applikant kienx is-suġġett ta' rifjut, kanċellazzjoni jew revoka ta' viża għal soġġorn fit-tul jew ta' permess ta' residenza rreġistrata fil-VIS; (m) jekk id-data speċifika għall-identità tal-applikant hijiex irreġistrata fid-data tal-Europol; (n) meta l-applikant ikun minorenni, jekk il-persuna li teżerċita l-awtorità ta' ġenitur jew ta' kustodju legali: (i) tkun is-suġġett ta' rapport fis-SIS dwar persuna mfittxija għall-arrest għall-finijiet ta' ċediment abbażi ta' mandat ta' arrest Ewropew jew imfittxija għall-arrest għall-finijiet ta' estradizzjoni; (ii) tkun is-suġġett ta' rapport għall-finijiet ta' ċaħda tad-dħul u ta' projbizzjoni ta' soġġorn fis-SIS; (iii) tkun detentur ta' dokument tal-ivvjaġġar li jidher fuq il-lista ta' sorveljanza msemmija fl-Artikolu 34 tar-Regolament (UE) 2018/1240. Dan l-Artikolu ma jridx ifixkel il-preżentazzjoni ta' applikazzjoni għall-ażil, tkun xi tkun ir-raġuni. Fil-każ ta' applikazzjoni għal viża ppreżentata minn vittma ta' kriminalità vjolenti, bħal vjolenza domestika jew traffikar ta' bnedmin, imwettqa mill-isponsor tagħhom, il-fajl depożitat fil-VIS għandu jkun separat minn dak tal-isponsor sabiex il-vittma tiġi protetta minn riskji ulterjuri. Biex jiġi evitat ir-riskju ta' hits żbaljati, kwalunkwe tfittxija li tikkonċerna tfal taħt l-14-il sena jew persuni li jkollhom aktar minn 75 sena magħmula permezz ta' identifikaturi bijometriċi meħuda aktar minn ħames snin qabel it-tqabbil u li ma tikkonfermax l-identità taċ-ċittadin ta' pajjiż terz, għandu jkun soġġett għal verifika manwali obbligatorja minn espert dwar id-data bijometrika. [Em. 190] 3. Il-VIS għandha żżid referenza għal kwalunkwe hit miksuba skont il-paragrafi (2) u (5) tal-fajl individwali. Barra minn dan, il-VIS għandha tidentifika, fejn rilevanti, l-Istat Membru jew l-Istati Membri li daħħlu jew ipprovdew id-data li skattat il-hit(s) jew il-Europol, u għandha tirreġistra dan fil-fajl individwali. L-ebda informazzjoni għajr ir-referenza għal xi hit u l-oriġinatur tad-data ma għandha tiġi rreġistrata. [Em. 191] 3a. Meta jitwettqu tfittxijiet fl-SLTD, id-data użata mill-utent tal-ESP għat-tnedija ta' tfittxija ma tiġix kondiviża mas-sidien tad-data tal-Interpol. [Em. 192] 4. Għall-finijiet tal-Artikolu 2(2)(f) fir-rigward ta’ viża maħruġa jew viża estiża għal soġġorn twil, it-tfittxijiet imwettqa skont 22b paragrafu 2 ta’ dan l-Artikolu għandhom iqabblu d-data rilevanti fl-Artikolu 22c(2), mad-data preżenti fis-SIS biex jiġi ddeterminat jekk id-detentur hux suġġett għal wieħed mill-allerti mit-twissijiet li ġejjin: [Em. 193] (a) allert fir-rigward ta’ persuni mfittxija għall-arrest għal finijiet ta’ konsenja jew ta’ estradizzjoni; (b) allert fir-rigward ta’ persuni neqsin; (c) allert fir-rigward ta’ persuni mfittxija biex jassistu fi proċedura ġudizzjarja; (d) allert twissija dwar persuni u oġġetti għal kontrolli diskreti jew kontrolli speċifiċi jew kontrolli ta' investigazzjoni . [Em. 194] Fejn it-tqabbil imsemmi f’dan il-paragrafu jirrapporta hit waħda jew aktar, il-VIS għandha tibgħat notifika awtomatizzata lill-awtorità ċentrali tal-Istat Membru li nieda t-tfittxija u għandha tieħu kwalunkwe azzjoni ta’ segwitu xierqa. L-Artikolu 9a (5a), (5b), (5c), (5d), u l-Artikoli 9c, 9ca, 9cb għandhom japplikaw mutatis mutandis soġġetti għad-dispożizzjonijiet speċifiċi li ġejjin. [Em. 195] 5. Fir-rigward tal-konsultazzjoni tad-data tal-EES, l-ETIAS u l-VIS skont il-paragrafu 2, il-hits għandhom ikunu limitati biex jindikaw ir-rifjuti ta’ awtorizzazzjoni għall-ivvjaġġar, ta’ dħul jew ta’ viża li huma bbażati fuq raġunijiet tas-sigurtà. 6. Fejn il-viża għal soġġorn twil u il-permess ta’ residenza jinħareġ jew jiġi estiż minn awtorità konsolari ta’ Stat Membru, għandu japplika l-Artikolu 9a. [Em. 196] 7. Fejn il-permess ta’ residenza jinħareġ jew jiġi estiż jew fejn viża għal soġġorn twil tiġi estiża minn awtorità fit-territorju ta’ Stat Membru, għandu japplika dan li ġej: (a) li l-awtorità għandha tivverifika jekk id-data rreġistrata fil-fajl individwali tikkorrispondix mad-data preżenti fil-VIS, jew f’waħda mis-sistemi/bażijiet tad-data ta’ informazzjoni tal-UE, id-data tal-Europol, jew il-bażijiet tad-data tal-Interpol ikkonsultati kont il-paragrafu 2; (b) fejn il-hit skont il-paragrafu 2 hija relatata mad-data tal-Europol, l-unità nazzjonali tal-Europol għandha tkun infurmata għal segwitu; (c) fejn l-ebda data ma tikkorrispondi, u ma ġiet irrappurtata l-ebda hit oħra matul l-ipproċessar awtomatizzat skont il-paragrafi 2 u 3, l-awtorità għandha tħassar il-hit falza mill-fajl tal-applikazzjoni; (d) fejn id-data tikkorrispondi għall-identità tal-applikant, jew fejn jibqgħu xi dubji, l-awtorità għandha tieħu azzjoni dwar id-data li skattat il-hit skont il-paragrafu 4 skont il-proċeduri, il-kundizzjonijiet u l-kriterji pprovduti mil-leġiżlazzjoni tal-UE u dik nazzjonali. [Em. 197] Artikolu 22c Għandu jinħoloq fajl individwali għal viża għal soġġorn twil jew għal permess ta’ residenza maħruġ Fajl individwali maħluq skont l-Artikolu 22a(1) għandu jkun fih id-data li ġejja: (1) l-awtorità li ħarġet id-dokument, inkluż il-post fejn tinsab; (2) id-data li ġejja tad-detentur: (a) kunjom (isem tal-familja); isem/ismijiet; data sena tat-twelid; nazzjonalità jew nazzjonalitajiet kurrenti; sess; data, post u pajjiż tat-twelid; [Em. 198] (b) it-tip u n-numru tad-dokument tal-ivvjaġġar u l-kodiċi bi tliet ittri tal-pajjiż li jkun ħareġ id-dokument tal-ivvjaġġar; (c) id-data tal-iskadenza tal-validità tad-dokument tal-ivvjaġġar; (cc) l-awtorità li ħarġet id-dokument tal-ivvjaġġar; (d) fil-każ ta’ minorenni, il-kunjom u l-isem (ismijiet) tal-awtorità tal-ġenituri jew tat-tutur legali tad-detentur; (e) il-kunjom, l-isem u l-indirizz tal-persuna fiżika jew l-isem u l-indirizz tal-impjegatur jew ta’ kwalunkwe organizzazzjoni oħra fuq liema kienet ibbażata l-applikazzjoni; (f) immaġni tal-wiċċ tad-detentur, fejn possibbli meħuda dak il-ħin; [Em. 199] (g) żewġ marki tas-swaba’ tad-detentur, skont il-leġiżlazzjoni tal-Unjoni u nazzjonali rilevanti; (3) id-data li ġejja dwar il-viża għal soġġorn twil jew il-permess ta’ residenza maħruġ: (a) informazzjoni dwar l-istatus li tindika li nħarġet viża għal soġġorn twil jew permess ta’ residenza; (b) il-post u d-data tad-deċiżjoni li tinħareġ il-viża għal soġġorn twil jew il-permess ta’ residenza; (c) it-tip ta’ dokument maħruġ (viża għal soġġorn twil jew permess ta’ residenza); (d) in-numru tal-viża għal soġġorn twil jew tal-permess ta’ residenza maħruġ; (e) id-data ta’ skadenza tal-viża għal soġġorn twil jew tal-permess ta’ residenza. Artikolu 22d Għandu jinħoloq fajl individwali f’ċerti każi ta’ rifjut ta’ viża għal soġġorn twil jew permess ta’ residenza Fejn ittieħdet deċiżjoni li viża għal soġġorn twil jew permess ta’ residenza jiġi rrifjutat minħabba li l-applikant huwa meqjus li jirrappreżenta theddida għall-politika pubblika, jew għas-sigurtà interna jew għas-saħħa pubblika jew l-applikant ippreżenta dokumenti foloz li nkisbu b’mod frodulenti, jew iffalsifikati, jew imbagħbsa, l-awtorità li rrifjutat dan għandha toħloq fajl individwali mingħajr dewmien bid-data li ġejja: [Em. 200] a) kunjom, kunjom tat-twelid, kunjom(ijiet) ta' qabel; isem/ismijiet; sess; data, post u pajjiż tat-twelid; b) ċittadinanza attwali u ċittadinanza mat-twelid; c) tip u numru tad-dokument tal-ivvjaġġar, l-awtorità li ħarġitu u d-data tal-ħruġ u ta’ skadenza; d) fil-każ ta’ minorenni, il-kunjom u l-isem (ismijiet) tal-awtorità tal-ġenituri jew tat-tutur legali tad-detentur; e) il-kunjom, l-isem u l-indirizz tal-persuna fiżika fuq liema hija bbażata l-applikazzjoni; [Em. 201] f) immaġni tal-wiċċ tal-applikant, fejn possibbli meħuda dak il-ħin; [Em. 202] g) żewġ marki tas-swaba’ tal-applikant, skont il-leġiżlazzjoni tal-Unjoni u nazzjonali rilevanti; h) informazzjoni li tindika li l-viża għal soġġorn twil jew il-permess ta’ residenza ġie rrifjutat minħabba li l-applikant huwa meqjus li jirrappreżenta theddida għall-politika pubblika jew għas-sigurtà pubblika jew għas-saħħa pubblika, jew minħabba li l-applikant ippreżenta dokumenti li nkisbu b’mod frodulenti, jew ġew iffalsifikati, jew ġew imbagħbsa; [Em. 203] i) l-awtorità li rrifjutat il-viża għal soġġorn twil jew il-permess ta’ residenza, inkluż il-post fejn tinsab; j) il-post u d-data tad-deċiżjoni li tiġi rrifjutata l-viża għal soġġorn twil jew il-permess ta’ residenza. Artikolu 22e Data li għandha tiżdied għal viża għal soġġorn twil jew permess ta’ residenza li ġie rtirat 1. Fejn ittieħdet deċiżjoni li jiġi rtirat permess ta’ residenza jew viża għal soġġorn twil, jew li jitqassar il-perjodu ta’ validità ta’ viża għal soġġorn twil, l-awtorità li ħadet id-deċiżjoni għandha żżid id-data li ġejja fil-fajl individwali: (a) informazzjoni dwar l-istatus li tindika li l-viża għal soġġorn twil jew il-permess ta’ residenza jkun ġie irtirat, jew fil-każ ta’ viża għal soġġorn twil, li l-perjodu ta’ validità tqassar; (b) l-awtorità li rtirat il-viża għal soġġorn twil jew il-permess ta’ residenza jew li qassret il-perjodu ta’ validità tal-viża għal soġġorn twil, inkluż il-post fejn tinsab; (c) il-post u d-data tad-deċiżjoni; (d) id-data ta’ skadenza l-ġdida tal-validità tal-viża għal soġġorn twil, fejn xieraq; (e) in-numru tat-tikketta tal-viża, jekk il-perjodu mqassar jieħu l-forma ta’ tikketta tal-viża ġdida. 2. Il-fajl individwali għandu jindika wkoll ir-raġuni(jiet) għall-irtirar tal-viża għal soġġorn twil jew tal-permess ta’ residenza jew għat-tqassir tal-perjodu ta’ validità tal-viża għal soġġorn twil, skont il-punt (h) tal-Artikolu 22d. Artikolu 22f Data li għandha tiżdied għal viża għal soġġorn twil jew permess ta’ residenza li ġie estiż Fejn ittieħdet deċiżjoni li jiġi estiż permess ta’ residenza jew viża għal soġġorn twil, l-awtorità li estendietu għandha żżid id-data li ġejja fil-fajl individwali: (a) informazzjoni dwar l-istatus li tindika li viża għal soġġorn twil jew permess ta’ residenza ġie estiż; (b) l-awtorità li estendiet il-viża għal soġġorn twil jew il-permess ta’ residenza, inkluż il-post fejn tinsab; (c) il-post u d-data tad-deċiżjoni; (d) fil-każ ta’ viża għal soġġorn twil, in-numru tat-tikketta tal-viża, jekk l-estensjoni tal-viża għal soġġorn twil tieħu l-forma ta’ tikketta tal-viża ġdida; (e) id-data ta’ skadenza tal-perjodu estiż. Artikolu 22 g Aċċess għad-data għal verifika ta’ viżi għal soġġorn twil u permessi ta’ residenza fil-postijiet tal-qsim tal-fruntieri esterni 1. Għall-iskop uniku li tiġi vverifikata l-identità tad-detentur tad-dokument u/jew l-awtentiċità u l-validità tal-viża għal soġġorn twil jew tal-permess ta’ residenza u jekk il-persuna hijiex meqjusa ta’ theddida għall-politika pubblika, is-sigurtà jew għas-sigurtà interna jew is-saħħa pubblika għal kwalunkwe mill-Istati Membri skont l-Artikolu 6(1)(e) tar-Regolament (UE) 2016/399, l-awtoritajiet kompetenti għat-twettiq ta’ kontrolli fil-postijiet tal-qsim tal-fruntieri esterni skont dak ir-Regolament għandu jkollhom aċċess għat-tfittxija billi jużaw in-numru tad-dokument flimkien ma’ waħda jew aktar mid-data fl-Artikolu 22c(2)(a), (b) u (c) ta’ dan ir-Regolament. [Em. 204] 2. Jekk it-tfittxija bid-data elenkata fil-paragrafu 1 tindika li d-data dwar id-detentur tad-dokument hija rreġistrata fil-VIS, l-awtorità kompetenti tal-kontroll tal-fruntiera għandu jkollha aċċess biex tikkonsulta d-data li ġejja tal-fajl individwali, unikament għall-finijiet imsemmija fil-paragrafu 1: (a) informazzjoni dwar l-istatus tal-viża għal soġġorn twil jew tal-permess ta’ residenza jekk ġie maħruġ, irtirat jew estiż; (b) id-data msemmija fl-Artikolu 22c(3)(c), (d) u (e); (c) fejn applikabbli, id-data msemmija fl-Artikolu 22e(1)(d) u (e); (d) fejn applikabbli, id-data msemmija fl-Artikolu 22f(d) u (e); (e) ir-ritratti l-immaġni tal-wiċċ kif imsemmija fl-Artikolu 22c(2)(f). [Em. 205] Artikolu 22h Aċċess għal data għall-verifika fit-territorju tal-Istati Membri 1. Għall-iskop uniku li tiġi vverifikata l-identità tad-detentur tad-dokument u l-awtentiċità u l-validità tal-viża għal soġġorn twil jew tal-permess ta' residenza jew jekk il-persuna hijiex ta' theddida għall-politika pubblika, is-sigurtà interna jew is-saħħa pubblika għal kwalunkwe mill-Istati Membri, l-awtoritajiet kompetenti għat-twettiq ta' kontrolli fit-territorju tal-Istati Membri dwar jekk humiex sodisfatti l-kundizzjonijiet għad-dħul, is-soġġorn jew ir-residenza, u kif applikabbli, l-awtoritajiet tal-pulizija, għandu jkollhom aċċess għat-tfittxija billi jużaw in-numru tal-viża għal soġġorn twil jew tal-permess ta' residenza flimkien ma' waħda jew aktar mid-data fl-Artikolu 22c(2)(a), (b) u (c). [Em. 206] 2. Jekk it-tfittxija bid-data elenkata fil-paragrafu 1 tindika li d-data dwar id-detentur hija rreġistrata fil-VIS, l-awtorità kompetenti għandha tingħata l-aċċess sabiex tikkonsulta d-data li ġejja tal-fajl individwali kif ukoll, fejn applikabbli, ta’ fajl(s) konnessi skont l-Artikolu 22a(4), unikament għall-finijiet imsemmija fil-paragrafu 1: (a) informazzjoni dwar l-istatus tal-viża għal soġġorn twil jew tal-permess ta’ residenza jekk ġie maħruġ, irtirat jew estiż; (b) id-data msemmija fl-Artikolu 22c(3)(c), (d) u (e); (c) fejn applikabbli, id-data msemmija fl-Artikolu 22e(1)(d) u (e); (d) fejn applikabbli, id-data msemmija fl-Artikolu 22f(d) u (e); (e) ir-ritratti l-immaġni tal-wiċċ kif imsemmija fl-Artikolu 22c(2)(f). [Em. 207] Artikolu 22i Aċċess għad-data għad-determinazzjoni tar-responsabbiltà għal applikazzjonijiet għall-protezzjoni internazzjonali 1. Għall-uniku fini li jiġi stabbilit liema Stat Membru huwa responsabbli li jeżamina applikazzjoni għall-protezzjoni internazzjonali skont l-Artikolu 12 tar-Regolament (UE) Nru 604/2013, l-awtoritajiet kompetenti għall-ażil għandu jkollhom aċċess biex ifittxu bil-marki tas-swaba’ tal-applikant għall-protezzjoni internazzjonali. Fejn il-marki tas-swaba’ tal-applikant għall-protezzjoni internazzjonali ma jistgħux jintużaw jew it-tfittxija bil-marki tas-swaba’ ma tirnexxix, it-tfittxija għandha titwettaq billi jintuża n-numru tal-viża għal soġġorn twil jew tal-permess ta’ residenza flimkien mad-data msemmija fl-Artikolu 22c(2)(a), (b) u (c). 2. Jekk it-tfittxija bid-data elenkata fil-paragrafu 1 tindika li viża għal soġġorn twil jew permess ta’ residenza huwa rreġistrat fil-VIS, l-awtorità kompetenti għall-ażil għandha tingħata aċċess biex tikkonsulta d-data li ġejja tal-fajl tal-applikazzjoni, u fir-rigward tad-data elenkata fil-punt (g) ta’ fajl(s) tal-applikazzjoni konnessi tal-konjuġi u t-tfal, skont l-Artikolu 22a(4), unikament għall-fini msemmi fil-paragrafu 1: (a) l-awtorità li ħarġet jew estendiet il-viża għal soġġorn twil jew il-permess ta’ residenza; (b) id-data msemmija fl-Artikolu 22c(2)(a) u (b); (c) it-tip ta’ dokument; (d) il-perjodu ta’ validità tal-viża għal soġġorn twil jew tal-permess ta’ residenza; (f) ir-ritratti kif imsemmija fl-Artikolu 22c(2)(f); (g) id-data msemmija fl-Artikolu 22c(2)(a) u (b) tal-fajl(s) tal-applikazzjoni konnessi dwar il-konjuġi u t-tfal. 3. Il-konsultazzjoni tal-VIS skont il-paragrafi 1 u 2 ta’ dan l-Artikolu għandha titwettaq biss mill-awtoritajiet nazzjonali maħtura msemmija fl-Artikolu 27 tar-Regolament (UE) Nru 603/2013 tal-Parlament Ewropew u tal-Kunsill (*15). Artikolu 22j Aċċess għad-data għall-eżami ta’ applikazzjoni għall-protezzjoni internazzjonali 1. Għall-uniku fini li tiġi eżaminata applikazzjoni għall-protezzjoni internazzjonali, l-awtoritajiet kompetenti għall-ażil għandu jkollhom aċċess skont l-Artikolu 27 tar-Regolament (UE) Nru 603/2013 biex ifittxu bil-marki tas-swaba’ tal-applikant għall-protezzjoni internazzjonali. Fejn il-marki tas-swaba’ tal-applikant għall-protezzjoni internazzjonali ma jistgħux jintużaw jew it-tfittxija bil-marki tas-swaba’ ma tirnexxix, it-tfittxija għandha titwettaq billi jintuża n-numru tal-viża għal soġġorn twil jew tal-permess ta’ residenza flimkien mad-data msemmija fl-Artikolu 22c(2)(a), (b) u (c), jew flimkien mad-data fl-Artikolu 22d(a), (b), (c) u (f). 2. Jekk it-tfittxija bid-data elenkata fil-paragrafu 1 tindika li d-data dwar l-applikant għall-protezzjoni internazzjonali hija rreġistrata fil-VIS, l-awtorità kompetenti għall-ażil għandu jkollha aċċess, unikament għall-għan imsemmi fil-paragrafu 1, biex tikkonsulta d-data mdaħħla fir-rigward ta’ kwalunkwe viża għal soġġorn twil jew permess ta’ residenza maħruġ, irrifjutat, irtirat jew li l-validità tiegħu ġiet estiża, imsemmija fl-Artikolu 22c, 22d, 22e u 22f tal-applikant u ta’ kwalunkwe fajl konness tal-applikazzjoni tal-applikant skont l-Artikolu 22a(3). 3. Il-konsultazzjoni tal-VIS skont il-paragrafi 1 u 2 ta’ dan l-Artikolu għandha titwettaq biss mill-awtoritajiet nazzjonali maħtura msemmija fl-Artikolu 27 tar-Regolament (UE) Nru 603/2013. KAPITOLU IIIb Proċeduri u kundizzjonijiet għall-aċċess għall-VIS għall-finijiet tal-infurzar tal-liġi Artikolu 22k Awtoritajiet maħtura tal-Istati Membri 1. L-Istati Membri għandhom jaħtru l-awtoritajiet li huma intitolati jikkonsultaw id-data maħżuna fil-VIS sabiex jipprevjenu, jikxfu u jinvestigaw reati terroristiċi jew reati kriminali serji oħra f'ċirkostanzi xierqa u definiti b'mod strett kif imsemmi fl-Artikolu 22n . Dawk l-awtoritajiet għandhom ikunu permessi biss li jikkonsultaw id-data ta' tfal li għandhom inqas minn 12-il sena biex jipproteġu lit-tfal neqsin jew lit-tfal li sfaw vittmi ta' reati serji. [Em. 208] 2. Kull Stat Membru għandu jżomm lista strettament limitata tal-awtoritajiet maħtura. Kull Stat Membru għandu jinnotifika lill-eu-LISA u lill-Kummissjoni dwar l-awtoritajiet maħtura tiegħu u jista’ fi kwalunkwe ħin jemenda jew jissostitwixxi n-notifika tiegħu. [Em. 209] 3. Kull Stat Membru għandu jaħtar punt ta’ aċċess ċentrali li għandu jkollu aċċess għall-VIS. Il-punt ta’ aċċess ċentrali għandu jivverifika li l-kundizzjonijiet għat-talba għall-aċċess għall-VIS stabbiliti fl-Artikolu 22n huma sodisfatti. L-awtorità maħtura u l-punt ta’ aċċess ċentrali jistgħu jkunu parti mill-istess organizzazzjoni jekk dan ikun permess taħt il-liġi nazzjonali, iżda l-punt ta’ aċċess ċentrali għandu jaġixxi b’mod għalkollox indipendenti mill-awtoritajiet maħtura fit-twettiq tal-kompiti tiegħu skont dan ir-Regolament. Il-punt ta’ aċċess ċentrali għandu jkun separat mill-awtoritajiet maħtura u ma għandux jirċievi istruzzjonijiet mingħandhom fir-rigward tal-eżitu tal-verifika li għandha titwettaq b’mod indipendenti. L-Istati Membri jistgħu jaħtru aktar minn punt ta’ aċċess ċentrali wieħed sabiex tiġi riflessa l-istruttura organizzattiva u amministrattiva tagħhom fit-twettiq tar-rekwiżiti kostituzzjonali u legali tagħhom. 4. Kull Stat Membru għandu jinnotifika lill-eu-LISA u lill-Kummissjoni dwar il-punt ta’ aċċess ċentrali maħtur tiegħu u jista’ fi kwalunkwe ħin jemenda jew jissostitwixxi n-notifika tiegħu. 5. Fil-livell nazzjonali, kull Stat Membru għandu jżomm lista tal-unitajiet operattivi fi ħdan l-awtoritajiet maħtura li huma awtorizzati li jitolbu aċċess għad-data maħżuna fil-VIS permezz tal-punt(i) ta’ aċċess ċentrali. 6. Huwa biss il-persunal debitament awtorizzat tal-punti ta’ aċċess ċentrali li għandu jkun awtorizzat li jaċċessa l-VIS skont l-Artikoli 22m u 22n. Artikolu 22l Europol 1. Il-Europol għandu jaħtar waħda mill-unitajiet operattivi tiegħu bħala “l-awtorità maħtura tal-Europol” u għandu jawtorizzaha li titlob aċċess għall-VIS permezz tal-punt ta’ aċċess ċentrali tal-VIS imsemmi fil-paragrafu 2 sabiex tiġi appoġġata u tissaħħaħ l-azzjoni mill-Istati Membri għall-prevenzjoni, il-kxif u l-investigazzjoni ta’ reati terroristiċi jew reati kriminali serji oħra. 2. Il-Europol għandu jaħtar unità speċjalizzata b’uffiċjali tal-Europol li huma debitament awtorizzati bħala l-punt ta’ aċċess ċentrali. Il-punt ta’ aċċess ċentrali għandu jivverifika li l-kundizzjonijiet għat-talba għall-aċċess għall-VIS stabbiliti fl-Artikolu 22p huma sodisfatti. Il-punt ta’ aċċess ċentrali għandu jaġixxi b’mod għalkollox indipendenti meta jwettaq l-inkarigi tiegħu skont dan ir-Regolament u ma għandux jirċievi istruzzjonijiet mill-awtorità maħtura tal-Europol imsemmija fil-paragrafu 1 fir-rigward tal-eżitu tal-verifika. [Em. 210] Artikolu 22m Proċedura għall-aċċess għall-VIS għall-finijiet tal-infurzar tal-liġi 1. L-unitajiet operattivi msemmija fl-Artikolu 22k(5) għandhom jissottometti talba motivata elettronika jew bil-miktub lill-punti ta’ aċċess ċentrali msemmija fl-Artikolu 22k(3) għal aċċess għad-data maħżuna fil-VIS. Meta tiġi riċevuta talba għal aċċess, il-punt ta’ aċċess ċentrali għandu jivverifika humiex sodisfatti l-kundizzjonijiet għall-aċċess imsemmija fl-Artikolu 22n. Jekk ikunu sodisfatti l-kundizzjonijiet għall-aċċess, il-punt ta’ aċċess ċentrali għandu jipproċessa t-talbiet. Id-data aċċessata tal-VIS għandha tiġi trażmessa lill-unitajiet operattivi msemmija fl-Artikolu 22k(5) b’tali mod li ma tiġix kompromessa s-sigurtà tad-data. 2. F’każ eċċezzjonali ta’ urġenza, fejn ikun hemm ħtieġa li jiġi evitat periklu imminenti għall-ħajja ta’ persuna assoċjata ma’ reat terroristiku jew ma’ reat kriminali serju ieħor, il-punt ta’ aċċess ċentrali għandu jipproċessa t-talba minnufih u għandu jivverifika biss ex-post jekk ikunux sodisfatti l-kundizzjonijiet kollha msemmija fl-Artikolu 22n, inkluż jekk każ ta’ urġenza kienx jeżisti fir-realtà. Il-verifika ex post għandha ssir mingħajr dewmien żejjed u fi kwalunkwe każ mhux aktar tard minn seba’ ġranet tax-xogħol wara l-ipproċessar tat-talba 3. Fejn verifika ex post tiddetermina li l-aċċess għad-data tal-VIS ma kienx iġġustifikat, l-awtoritajiet kollha li jkunu aċċessaw din id-data għandhom iħassru minnufih l-informazzjoni aċċessata mill-VIS u għandhom jinfurmaw lill-punti ta’ aċċess ċentrali dwar it-tħassir. [Em. 211] Artikolu 22n Kundizzjonijiet għal aċċess għal data tal-VIS minn awtoritajiet maħturin tal-Istati Membri 1. L-awtoritajiet Mingħajr preġudizzju għall-Artikolu 22 tar-Regolament 2018/XX [dwar l-interoperabilità (fruntieri u viżi)] l-awtoritajiet maħtura jistgħu jaċċessaw il-VIS għal konsultazzjoni jekk ikunu sodisfatti l-kundizzjonijiet kollha li ġejjin: [Em. 212] (a) l-aċċess għal konsultazzjoni jkun meħtieġ u proporzjonat għall-fini tal-prevenzjoni, il-kxif jew l-investigazzjoni ta’ reati terroristiċi jew reat kriminali serju ieħor; (b) l-aċċess għal konsultazzjoni jkun meħtieġ u proporzjonat f’każ speċifiku; (c) jeżistu raġunijiet raġonevoli biex jitqies li l-konsultazzjoni tad-data tal-VIS tista’ tikkontribwixxi sostanzjalment għall-prevenzjoni, il-kxif jew l-investigazzjoni ta’ xi wieħed mir-reati kriminali inkwistjoni b’mod partikolari fejn ikun hemm suspett sostanzjat li l-persuna suspettata, l-awtur jew il-vittma ta’ reat terroristiku jew ta’ reat kriminali serju ieħor taqa’ taħt kategorija koperta b’dan ir-Regolament; (ca) fil-każ ta' tfittxijiet bil-marki tas-swaba', tkun tnediet tfittxija minn qabel fis-sistema tal-identifikazzjoni bil-marki tas-swaba' awtomatizzata ta' Stati Membri oħra skont id-Deċiżjoni 2008/615/ĠAI meta t-tqabbil tal-marki tas-swaba' jkun teknikament disponibbli, u jew dik it-tfittxija tkun twettqet bis-sħiħ, jew dik it-tfittxija ma tkunx twettqet bis-sħiħ fi żmien 24 siegħa minn meta tkun tnediet. [Em. 213] (d) fejn tnediet tfittxija fis-CIR f’konformità mal-Artikolu 22 tar-Regolament 2018/XX [dwar l-interoperabilità (fruntieri u viżi) ], it-tweġiba riċevuta kif imsemmija fil-paragrafu 5 tal-[Artikolu 22 tar- Regolament 2018/XX [dwar l-interoperabilità (fruntieri u viżi)] tiżvela li d-data tkun maħżuna fil-VIS.” [Em. 214] 2. Il-kundizzjoni pprovduta fil-punt (d) tal-paragrafu 1 ma teħtieġx li tiġi sodisfatta għas-sitwazzjonijiet fejn l-aċċess għall-VIS huwa meħtieġ bħala għodda biex tiġi kkonsultata l-istorja tal-viża jew il-perjodi tas-soġġorn awtorizzat fit-territorju tal-Istati Membri ta’ persuna suspettata, awtur jew vittma suspettata magħrufa ta’ reat terroristiku jew reat kriminali serju ieħor. 3. Il-konsultazzjoni tal-VIS għandha tkun limitata għat-tfittxija bi kwalunkwe data li ġejja fil-fajl tal-applikazzjoni jew fil-fajl individwali: [Em. 215] (a) il-kunjom(ijiet) (isem tal-familja), l-isem jew ismijiet (ismijiet mat-twelid), data sena tat-twelid, nazzjonalità jew nazzjonalitajiet, u/jew is-sess; [Em. 216] (b) it-tip u n-numru tad-dokument jew tad-dokumenti tal-ivvjaġġar, il-kodiċi bi tliet ittri tal-pajjiż emittenti u d-data tal-iskadenza tal-validità tad-dokument tal-ivvjaġġar; (c) numru tat-tikketta tal-viża jew numru tal-viża għal soġġorn twil jew tad-dokument ta’ residenza u d-data ta’ skadenza tal-validità tal-viża, tal-viża għal soġġorn twil jew tad-dokument tar-residenza, kif applikabbli; (d) il-marki tas-swaba’, inkluż il-marki tas-swaba’ latenti; (e) immaġni tal-wiċċ. 3a. Il-Kummissjoni għandha tippreżenta rapport lill-Parlament Ewropew u lill-Kunsill dwar id-disponibilità, l-istat ta' tħejjija u l-affidabbiltà tat-teknoloġija meħtieġa biex jintużaw l-immaġni tal-wiċċ biex tiġi identifikata persuna. [Em. 217] 3b. L-immaġni tal-wiċċ imsemmija fil-punt (e) tal-paragrafu 3 ma għandhiex tkun l-uniku kriterju tat-tfittxija. [Em. 218] 4. Fil-każ ta’ hit, il-konsultazzjoni tal-VIS għandha tagħti aċċess għad-data elenkata f’dan il-paragrafu fil-paragrafu 3 ta' dan l-Artikolu kif ukoll għal kwalunkwe data oħra meħuda mill-fajl tal-applikazzjoni jew mill-fajl individwali, inkluż data li tkun iddaħħlet fir-rigward ta’ kwalunkwe dokument maħruġ, irrifjutat, annullat, revokat jew estiż. L-aċċess għad-data msemmi fil-punt (4)(1) tal-Artikolu 9 kif irreġistrata fil-fajl tal-applikazzjoni għandu jingħata biss jekk dik id-data kienet mitluba espliċitament f’talba motivata u approvata minn verifika indipendenti. [Em. 219] Artikolu 22o Aċċess għall-VIS għall-identifikazzjoni ta’ persuni f’ċirkostanzi speċifiċi B’deroga mill-Artikolu 22n(1), l-awtoritajiet maħtura ma għandhomx ikunu obbligati li jissodisfaw il-kundizzjonijiet stabbiliti f’dak il-paragrafu biex jaċċessaw il-VIS għall-fini ta’ identifikazzjoni ta’ persuni , b'mod partikolari tfal, li sfaw neqsin, maħtufa jew identifikati bħala vittmi tat-traffikar ta’ bnedmin u li fir-rigward tagħhom hemm raġunijiet motivati serji biex jiġi kkunsidrat li l-konsultazzjoni tad-data tal-VIS se tappoġġa l-identifikazzjoni tagħhom, u/jew u tikkontribwixxi fl-investigazzjoni ta’ każijiet speċifiċi tat-traffikar ta’ bnedmin. F’ċirkostanzi bħal dawn, l-awtoritajiet maħtura jistgħu jfittxu fil-VIS bil-marki tas-swaba’ ta’ dawk il-persuni. [Em. 220] Fejn il-marki tas-swaba’ ta’ dawk il-persuni ma jistgħux jintużaw jew it-tfittxija bil-marki tas-swaba’ ma tirnexxix, it-tfittxija għandha titwettaq billi tintuża d-data msemmija fil-punti (a) u (b) tal-Artikolu 9 9(4) jew fil-punti (a) u (b) tal-Artikolu 22c(2) . [Em. 221] Fil-każ ta' hit, il-konsultazzjoni tal-VIS għandha tagħti aċċess għal kwalunkwe mid-data fl-Artikolu 9, fl-Artikolu 22c jew fl-Artikolu 22d, kif ukoll għad-data fl-Artikolu 8(3) u (4) jew fl-Artikolu 22a(3) . [Em. 222] Artikolu 22p Proċeduri u kundizzjonijiet għall-aċċess għall-VIS mill-Europol 1. Il-Europol għandu jkollu aċċess biex jikkonsulta l-VIS meta jkunu sodisfatti l-kundizzjonijiet kollha li ġejjin: (a) il-konsultazzjoni tkun meħtieġa u proporzjonata biex tiġi appoġġata u msaħħa azzjoni mill-Istati Membri fil-prevenzjoni, il-kxif jew l-investigazzjoni ta’ reati terroristiċi jew ta’ reati kriminali serji oħra li jaqgħu taħt il-mandat tal-Europol; (b) il-konsultazzjoni tkun meħtieġa u proporzjonata f’każ speċifiku; (c) jeżistu raġunijiet raġonevoli biex jitqies li l-konsultazzjoni tad-data tal-VIS tista’ tikkontribwixxi sostanzjalment għall-prevenzjoni, il-kxif jew l-investigazzjoni ta’ xi wieħed mir-reati kriminali inkwistjoni b’mod partikolari fejn ikun hemm suspett sostanzjat li l-persuna suspettata, l-awtur jew il-vittma ta’ reat terroristiku jew ta’ reat kriminali serju ieħor taqa’ taħt kategorija koperta b’dan ir-Regolament; (d) fejn tnediet tfittxija fis-CIR f’konformità mal-Artikolu 22 tar-Regolament 2018/XX [dwar l-interoperabilità (fruntieri u viżi) ], it-tweġiba riċevuta kif imsemmija fil-paragrafu 22(3) ta’ dak ir-Regolament tiżvela li d-data tkun maħżuna fil-VIS. 2. Il-kundizzjonijiet stabbiliti fl-Artikolu 22n(2), (3) u (4) għandhom japplikaw kif adatt. 3. L-awtorità maħtura tal-Europol tista’ tippreżenta talba elettronika motivata għall-konsultazzjoni tad-data kollha jew għal sett speċifiku ta’ data maħżun fil-VIS lill-punt ta’ aċċess ċentrali tal-Europol imsemmi fl-Artikolu 22k(3) 22l(2) . Wara riċevuta ta’ talba għall-aċċess il-punt ta’ aċċess ċentrali tal-Europol għandu jivverifika jekk ikunux sodisfatti l-kundizzjonijiet għall-aċċess imsemmija fil-paragrafi 1 u 2. Jekk il-kundizzjonijiet kollha għall-aċċess huma sodisfatti, il-persunal debitament awtorizzat tal-punt ċentrali ta’ aċċess għandhom jipproċessaw it-talbiet. Id-data tal-VIS aċċessata għandha tintbagħat lill-unitajiet operattivi msemmijin fl-Artikolu 22l(1) b'tali mod biex ma tkunx kompromessa s-sigurtà tad-data. [Em. 223] 4. L-ipproċessar tal-informazzjoni miksuba mill-Europol permezz ta’ konsultazzjoni tad-data tal-VIS għandu jkun suġġett għall-awtorizzazzjoni tal-Istat Membru ta’ oriġini. Dik l-awtorizzazzjoni għandha tinkiseb permezz tal-unità nazzjonali tal-Europol ta’ dak l-Istat Membru. Artikolu 22q Ir-reġistrazzjoni u d-dokumentazzjoni 1. Kull Stat Membru u l-Europol għandhom jiżguraw li l-operazzjonijiet kollha tal-ipproċessar tad-data li jirriżultaw minn talbiet għall-aċċess għad-data tal-VIS skont il-Kapitolu IIIc IIIb jiġu rreġistrati jew dokumentati għall-finijiet tal-verifika tal-ammissibbiltà ta' monitoraġġ tal-ammissibilità tat-talba, il-monitoraġġ tal-monitoraġġ tal-legalità tal-ipproċessar tad-data u tal-integrità u tas-sigurtà tad-data u s-sigurtà , u l-impatti possibbli fuq id-drittijiet fundamentali, u għall-awtomonitoraġġ. Dawn ir-rekords jew dokumenti għandhom ikunu protetti b'miżuri xierqa kontra l-aċċess mhux awtorizzat u mħassra sentejn wara l-ħolqien tagħhom, sakemm ma jkunux meħtieġa għal proċeduri ta' kontroll diġà mibdija. [Em. 224] 2. Ir-reġistrazzjoni jew id-dokumentazzjoni għandha turi, fil-każijiet kollha: (a) il-fini preċiż tat-talba għall-aċċess għad-data tal-VIS, inkluż ir-reat terroristiku jew reat kriminali serju ieħor ikkonċernat u, għall-Europol, il-fini preċiż tat-talba għall-aċċess; (b) ir-referenza tal-fajl nazzjonali; (c) id-data u l-ħin preċiż tat-talba għall-aċċess mill-punt ta’ aċċess ċentrali lis-Sistema Ċentrali tal-VIS; (d) l-isem tal-awtorità li tkun talbet aċċess għal konsultazzjoni; (e) fejn applikabbli, id-deċiżjoni meħuda fir-rigward tal-verifika ex post; (f) id-data użata għall-konsultazzjoni; (g) f'konformità mar-regoli nazzjonali jew mar-Regolament (UE) 2016/794 jew, meta applikabbli, ir-Regolament (KE) 2018/1725 , l-identità unika tal-utent li tidentifika lill-uffiċjal li jkun għamel it-tfittxija u tal-uffiċjal li jkun ordna t-tfittxija. [Em. 225] 3. Il-logs u d-dokumentazzjoni għandhom jintużaw biss għall-monitoraġġ tal-legalità tal-ipproċessar tad-data , il-monitoraġġ tal-impatt fuq id-drittijiet fundamentali u sabiex tiġi żgurata l-integrità u s-sigurtà tad-data. Għall-monitoraġġ u għall-valutazzjoni msemmija fl-Artikolu 50 ta’ dan ir-Regolament jistgħu jintużaw biss logs li ma fihomx data personali. L-awtorità superviżorja stabbilita skont l-Artikolu 41(1) tad-Direttiva (UE) 2016/680, li hija responsabbli biex tivverifika l-ammissibbiltà tat-talba u l-monitoraġġ għall-monitoraġġ tal-legalità tal-ipproċessar tad-data u l-integrità u s-sigurtà tad-data, għandu jkollha aċċess għal dawn lil-logs fuq talba tagħha għall-fini li taqdi dmirijietha. [Em. 226] Artikolu 22r Kundizzjonijiet għal aċċess għal data tal-VIS minn awtoritajiet maħturin ta’ Stat Membru li fir-rigward tiegħu r-Regolament (KE) Nru 767/2008 għadu ma daħalx fis-seħħ 1. Aċċess għall-VIS għal konsultazzjoni minn awtoritajiet maħturin ta’ Stat Membru li fir-rigward tiegħu dan ir-Regolament għadu ma daħalx fis-seħħ għandu jseħħ fejn jiġu sodisfatti l-kundizzjonijiet li ġejjin: (a) l-aċċess huwa fil-kamp ta’ applikazzjoni tas-setgħat tagħhom; (b) l-aċċess huwa suġġett għall-istess kondizzjonijiet kif imsemmi fl-Artikolu 22n(1); (c) l-aċċess huwa preċedut minn talba bil-miktub jew elettronika motivata debitament lil awtorità maħtura ta’ Stat Membru li għalih japplika dan ir-Regolament; dik l-awtorità għandha mbagħad titlob lill-punt(i) ċentrali ta’ aċċess nazzjonali biex jikkonsultaw il-VIS. 2. Stat Membru li għalih dan ir-Regolament għadu ma daħalx fis-seħħ għandu jagħmel l-informazzjoni tiegħu dwar il-viża disponibbli għal Stati Membri li għalihom japplika dan ir-Regolament, abbażi ta’ talba bil-miktub jew elettronika motivata debitament, soġġetta għal konformità mal-kundizzjonijiet stabbiliti fl-Artikolu 22n(1). Artikolu 22ra Protezzjoni tad-data personali aċċessata f'konformità mal-Kapitolu IIIb 1. Kull Stat Membru għandu jiżgura li l-liġijiet, ir-regolamenti u d-dispożizzjonijiet amministrattivi nazzjonali adottati skont id-Direttiva (UE) 2016/680 ikunu applikabbli wkoll għall-aċċess għall-VIS mill-awtoritajiet nazzjonali tiegħu skont dan il-kapitolu, inkluż b'rabta mad-drittijiet tal-persuni li d-data tagħhom tiġi aċċessata b'dan il-mod. 2. L-awtorità superviżorja msemmija fl-Artikolu 41(1) tad-Direttiva (UE) 2016/680 għandha twettaq monitoraġġ tal-legalità tal-aċċess għad-data personali mill-Istati Membri f'konformità ma' dan il-Kapitolu, inkluż meta tintbagħat lejn u mill-VIS. L-Artikolu 41(3) u (4) ta' dan ir-Regolament għandu japplika skont dan. 3. L-ipproċessar ta' data personali mill-Europol skont dan ir-Regolament għandu jsir f'konformità mar-Regolament (UE) 2016/794 u għandu jiġi ssorveljat mill-Kontrollur Ewropew għall-Protezzjoni tad-Data. 4. Id-data personali aċċessata fil-VIS f'konformità ma' dan il-Kapitolu għandha tiġi pproċessata biss għall-finijiet tal-prevenzjoni, id-detezzjoni jew l-investigazzjoni tal-każ speċifiku li għalih id-data tkun intalbet minn Stat Membru jew mill-Europol. 5. L-eu-LISA, l-awtoritajiet maħtura, il-punti ta' aċċess ċentrali u l-Europol għandhom iżommu logs kif imsemmi fl-Artikolu 22q tat-tfittxijiet sabiex l-awtorità superviżorja msemmija fl-Artikolu 41(1) tad-Direttiva (UE) 2016/680 u l-Kontrollur Ewropew għall-Protezzjoni tad-Data jkunu jistgħu jimmonitorjaw il-konformità tal-ipproċessar tad-data mar-regoli tal-Unjoni u nazzjonali dwar il-protezzjoni tad-data. Bl-eċċezzjoni tad-data miżmuma għal dik il-fini, id-data personali u r-rekords tat-tfittxijiet għandhom jitħassru mill-fajls kollha nazzjonali u tal-Europol wara 30 jum, ħlief jekk dawk id-data u r-rekords ikunu meħtieġa għall-finijiet tal-investigazzjoni kriminali speċifika li tkun għaddejja li għaliha jkunu ntalbu minn Stat Membru jew mill-Europol. [Em. 227] (*15) Regolament (UE) Nru 603/2013 tal-Parlament Ewropew u tal-Kunsill tas-26 ta’ Ġunju 2013 dwar l-istabbiliment tal-“Eurodac” għat-tqabbil tal-marki tas-swaba’ għall-applikazzjoni effettiva tar-Regolament (UE) Nru 604/2013 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-protezzjoni internazzjonali ddepożitata f’wieħed mill-Istati Membri minn ċittadin ta’ pajjiż terz jew persuna apolida u dwar talbiet għat-tqabbil ma’ data tal-Eurodac mill-awtoritajiet tal-infurzar tal-liġi tal-Istati Membri u mill-Europol għall-finijiet ta’ infurzar tal-liġi, u li jemenda r-Regolament (UE) Nru 1077/2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta’ libertà, sigurtà u ġustizzja (ĠU L 180, 29.6.2013, p. 1).”."